ARRONDO ALDASORO (EH Bildu, 2014-12-18):
Hemen bakoitzak bere proposamenak aurkezten dituenean bakoitzak bere ikuspuntua eta bere tokitik ikusten ditu.
Egibar jauna, gaiarekin zerikusia ez duten gauzak aipatu dituzu, prozedurazkoak asko eta asko, ea zentzura mozio bat den, ea beste gauza bat den. Ez du balio nire ikuspuntutik argudio horrek. Gaia desbideratzeko agian bai baina gaia zentratzeko ez. Hemen beste gauza bati buruz ari gara hitz egiten edo behintzat EH Bilduk ekarri duen proposamena beste gai bati buruz doa. Eta berriro ere saiatuko naiz adierazten.
Hau ez da pertsona baten kontra guk behintzat planteatzen dugun proposamen bat. Hau da egoera baten aurrean departamentu batean gertatzen denaren edo gertatuko denaren ondorioaren inguruan egiten dugun balorazio bat.
Zer da garrantzitsuena guretzat? Garrantzitsuena da zer egoera dagoen justu departamentu horrek lantzen dituen gaietan, zer egoeretan utziko den eta zenbat pertsona, ez bat berriro errepikatu dut, bizkarrezurrak uzten du Departamentua eta hori guretzat arduragabekeri bat da; handiagoa, txikiagoa, gehiago, gutxiago, baina arduragabekeria da.
Eta gainera ez da guk esaten dugula bakarrik. Bestela, oso okertuta ibiliko ginateke. Baina urriaren 1ean ezagutu zen Aburto jauna Bilboko alkatea izateko aurkeztuko zela eta handik aurrera, eta ikusteko ez garela gu bakarrik gaiarekin kezkatuta eta gaiari ematen diotenak duen garrantzia, aipatuko ditut adibide gisa da bakarrik komunikabideetan aste hauetan aipatutako gauza batzuk.
Adibidez, azaroaren 9an El Mundon ipintzen zen: "Aburto, un dolor de cabeza para Urkullu". Hori zen izenburua. El Correon: "Aburto dejará el Gobierno no mucho más allá que navidades". Unai Sordok, elkarrizketa sozialeko mailan bere hausnarketa egin zuenean horren inguruan, esan zuen: "Van a plantear dos fases, una primera fase y una segunda. Una primera fase sobre todo porque, teniendo en cuenta la situación de interinidad en la que se encuentra el Departamento de Empleo y Políticas Sociales… tal y tal".
Beraz, kontutan izaten ari dira ere ez dela egoera normal bat ematen hor. Sozialistek ere esan zuten "el PSOE urge a Urkullu a relevar cuanto antes a Aburto". Eta ez dut ulertzen Alderdi Sozialistak esatea ezin dutela gure proposamen honekin bat egin zeren eta irakurtzen baldin badugu atzo Idoia Mendiak El Mundon ere esandakoa, "Aburto lleva meses con la cabeza en el salón árabe", eta irakurtzen baldin badugu hemen esaten dena, uste dut nik esandakoa baino gehiago dela oraindik.
Orduan, ardura egotea horretaz nik uste dut ezinbestekoa dela zeren eta, esan dugun bezala, ez gara gu bakarrik pentsatzen dugunok egoera kezkagarri baten aurrean gaudela.
Berriro errepikatuko dut gaiaren mamia zein den eta guk zer salatzen dugun. Nuestra crítica –lehen esan dut eta errepikatu egingo dut– y denuncia no se refiere a que Aburto, el consejero de Empleo y Políticas Sociales, se vaya. No es nada personal –berriro esango dut–, sino a la irresponsabilidad de dejar una de las áreas más importantes totalmente descabezada en mitad de la legislatura cuando la situación social es preocupante.
Hori da guk egiten dugun hausnarketa, hori da guk dugun iritzia eta horregatik, iruditzen zitzaigun Legebiltzarra ere badela tokia honetaz hitz egiteko, honetaz eztabaidatzeko eta iritziak emateko. Beste batzuk agian ez duzue pentsatuko hau denik tokia horretarako. Beno, bakoitzak pentsatuko dugu pentsatzen duena horretaz ere bai baina guk defendatuko dugu horrelako gaiak egunero ez direla gertatzen.
Garrantzitsuak direla, pertsona asko daudela oso gaizki pasatzen, oso egoera larrian, egiten ari diren politikak ez dietela beharrezko soluzioak ematen, eta gainera, legegintzaldi erdian departamentu hori bururik gabe, maila kolektiboan ulertuta, gelditzen dela.
Hobeto egingo den aurrerantzean ala ez? Ikusiko dugu baina honek ezin duela izan trataera arrunt bat ezer gertatuko balitz bezala ez gara gu, EH Bildu, bakarrik esaten dugunak. Komunikabideak daude eta uste dut beste asko eta asko ere bai.